תמרה קרסבינה

תמרה קרסבינה (ברוסית: Тамара Платоновна Карсавина; 10 במרץ 1885, סנקט פטרבורג - 26 במאי 1978, לונדון) הייתה פרימה בלרינה רוסיה בבלט הקיסרי ובבלט רוס, שם רקדה עם ואצלב ניז'ינסקי.

נולדה לרקדן ומורה לבלט בשם פלאטון קרסבין (בין תלמידיו מיכאל פוקין), למדה בבית הספר של הבלט הקיסרי הצטרפה ללהקה של הבלט הקיסרי של תיאטרון מריאינסקי כפרימה בלרינה והופיעה בכל הרפרטואר של מריוס פטיפה. הצטרפה כפרימה בלרינה לבלט רוס של סרגיי דיאגילב, ורקדה בתפקידים ראשיים בבלטים של מיכאל פוקין: הסילפידות, קלאופטרה, פטרושקה, רוח הורד, ציפור האש (תפקיד שהוצע תחילה לאנה פבלובה), נרקיס, דפני וכלואה, ובבלטים ז'יזל, Les Orientales בבלט jeux של ניז'ינסקי, בבלט "הכובע משולש הפינות" של מאסין ובלטים נוספים.

בין תלמידותיה נמנות מרגוט פונטיין ואליסיה מרקובה. הייתה שותפה בשחזור יצירות מופת של הבלט, סייעה בהקמת הבלט המלכותי, ויעצה לכוריאוגרף פרדריק אשטון.

לאחר מהפכת אוקטובר התחתנה עם דיפלומט אנגלי ובשנת 1918 עזבה לבריטניה.

קישורים חיצוניים

 
תמרה קרסבינה: תצלום, ביוגרפיה וחיים אישיים של בלרינה רוסית
 ניו יורק טיימס, הספד לפרימה בלרינה תמרה קרסבינה

הערות שוליים

רקדניות בלט
רקדניות רוסיות
פרימה בלרינות
ילידות 1885
נפטרות ב-1978
מונצחים בשלט כחול של ארגון המורשת האנגלית